CELEX: 32007D0081
Language: bg
Date: 2007-02-02 00:00:00
Title: 2007/81/ЕОРешение на Комисията от 2 февруари 2007 година за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели (нотифицирано под номер C(2007) 92) (Текст от значение за ЕИП )

3.2.2007   
            
            
               BG
            
            
               Официален вестник на Европейския съюз
            
            
               L 28/23
            
         
      РЕШЕНИЕ НА КОМИСИЯТА
   
   от 2 февруари 2007 година
   за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели
   (нотифицирано под номер C(2007) 92)
   (текст от значение за ЕИП)
   (2007/81/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
   като има предвид, че:
   
               (1)
            
            
               Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2) създава условия, при които да има достъп до поверителните данни, предадени под контрола на Общността, с оглед извличане на статистически заключения за научни цели, както и правила за сътрудничество между Общността и националните органи, за да бъде улеснен този достъп.
            
         
               (2)
            
            
               С Решение 2004/452/ЕО на Комисията (3) бе създаден списък от органи, на чиито изследователи е разрешен достъп до поверителни данни за научни цели.
            
         
               (3)
            
            
               Университетът на Чикаго (UofC), Илинойс, Съединени американски щати, трябва да бъде разглеждан като орган, осъществяващ необходимите условия, и следователно трябва да се включи в списъка на учреждения, организации и институции, посочени в член 3, параграф 1, буква в) от Регламент (ЕО) № 831/2002.
            
         
               (4)
            
            
               Предвидените в настоящото решение мерки са в съответствие със становището на Комитета по статистическата поверителност,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2004/452/ЕО се заменя с текста в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 2 февруари 2007 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 52, 22.2.1997 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стp. 1).
   
      (2)  ОВ L 133, 18. 5.2002 г., стр. 7. Регламент, изменен с Регламент (ЕО) № 1104/2006 (ОВ L 197, 19.7.2006 г., стр. 3).
   
      (3)  OВ L 156, 30.4.2004 г., стр. 1. Решение, последно изменено с Решение 2006/699/ЕО (ОВ L 287, 18.10.2006 г., стр. 36).
   
      ПРИЛОЖЕНИЕ
      
         
            „ПРИЛОЖЕНИЕ
            ОРГАНИ, ЧИИТО ИЗСЛЕДОВАТЕЛИ МОГАТ ДА ИМАТ ДОСТЪП ДО ПОВЕРИТЕЛНИ ДАННИ ЗА НАУЧНИ ЦЕЛИ
            Европейска централна банка
            Централна банка на Испания
            Централна банка на Италия
            Университет Корнел (щат Ню Йорк, Съединени американски щати)
            Катедра по политология, Барух колеж, Градски университет на Ню Йорк (щат Ню Йорк, Съединени американски щати)
            Централна банка на Германия
            Отдел за анализ на трудовата заетост, Генерална дирекция „Трудова заетост, социални въпроси и равни възможности“ на Европейската комисия
            Университет на Тел Авив (Израел)
            Световна банка
            Център по здравеопазване и благополучие (CHW) към Института по публични и международни отношения „Удроу Уилсън“ към Университета на Принстън, Ню Джърси, Съединени американски щати
            Университет на Чикаго (UofC), Илинойс, Съединени американски щати“